Telia Towers tietosuojalausunto | Telia Towers – masto- ja laitetilapalvelut | Telia Wholesale
Telia Towers tietosuojalausunto
Me Telia Towers Finland Oy:ssa (jäljempänä ”Telia Towers”) ymmärrämme, että yksityi-syyden suoja on tärkeää asiakkaillemme. Olemme sitoutuneet kunnioittamaan ja turvaa-maan asiakkaidemme yksityisyyttä. Asiakkaamme uskovat käsiimme heidän luottamukselli-sia tietojaan ja olemme velvollisia toimimaan tämän luottamuksen mukaisesti joka päivä.
kuinka keräämme henkilötietojasi;
mitä henkilötietoja käsittelemme sinusta;
mihin tarkoituksiin käsittelemme henkilötietojasi;
millä tavalla suojaamme ja turvaamme henkilötietosi;
kenelle luovutamme henkilötietojasi;
kuinka kauan säilytämme henkilötietojasi; ja
Noudatamme henkilötietojesi käsittelyssä Telia Towersiin sovellettavaa EU:n ja Suomen lainsäädäntöä sekä viranomaisten antamia määräyksiä ja ohjeita.
Tietosuojalausuntoa sovelletaan luonnollisten henkilöiden henkilötietojen käsittelyyn riippu-matta siitä, oletko kuluttaja- vai yritysasiakas. Lisäksi Telia Towersilla saattaa olla palvelu-kohtaisia tietosuojaselosteita, joissa kerrotaan henkilötietojen käsittelystä kyseisen palvelun osalta. Löydät ne tietosuojasivultamme www.telia.fi/tietosuoja.
Tietosuojalausuntoa ei sovelleta muiden yhtiöiden tarjoamiin palveluihin tai verkkosivuihin, vaikka pääsy näihin palveluihin tapahtuisi Telia Towersin palveluiden kautta.
Asiakas on Palveluidemme tilaaja, ostaja, yhteyshenkilö tai käyttäjä, vuokranantaja, vuokralainen, urakoitsija, asentaja tai muu palveluntarjoaja. Telia Towersiin sopimussuhteessa oleva. Asiakas vastaa siitä, että kaikki yhteyshenkilöt ja käyttäjät ovat tietoisia ja ymmärtävät Tietosuojalausunnon sisällön.
Palvelut tarkoittavat kaikkia Telia Towersin tarjoamia tuotteita ja palveluita.
Vuokraamme Telia Towersin mastoista ja laitetiloista vapaita antennipaikkoja, laitepaikkoja sekä energiaa ja käsittelemme henkilötietoja näiden Palveluiden toimittamiseen liittyen tai sen yhteydessä. Voimme kerätä henkilötietoja seuraavista lähteistä:
Suoraan sinulta itseltäsi
Esimerkiksi kun asioit kanssamme, ostat tai tilaat Palveluitamme ja tuotteitamme taikka rekisteröidyt tai kirjaudut Palveluihimme, vierailet verkkosivuillamme, tilaat uutiskirjeemme, vastaat asiakastyytyväisyystutkimukseen tai olet meihin yhteydessä. Voimme kerätä henkilötietojasi myös, mikäli toimitat meille palveluita palveluntarjoajana tai vuokraat meille toimitiloja tai kiinteistöjä.
Havainnoituja tietoja, jotka syntyvät palvelun käytön yhteydessä käsittelemme lain sallimissa rajoissa esimerkiksi silloin kun käytät pal-veluitamme; online-palveluitamme, mobiilisovelluksiamme ja muita Palveluita (esim. puhelun soittamisen ja sähköpostin lähettämisen yhteydessä tai verkkosivuilla käydessä).
Nimenomaisesti muista lähteistä saatuja tietoja, kuten muilta palveluntarjoajilta tai julkisesti saatavilla olevista rekistereistä, esim. väestörekisterikeskuksesta, maanmittauslaitoksen kiinteistötietojärjestelmästä, Postin rekistereistä, Asiakkuusmarkkinointiliiton Robinson-kieltorekisteristä, Suomen Asiakastiedolta ja Fonectalta.
Henkilötietojen luovuttaminen Telia Towersille ei ole pakollista, mutta mikäli päätät olla luovuttamatta henkilötietojasi, emme välttämättä voi tarjota sinulle Palveluitamme.
Voimme tilanteesta riippuen ja tarpeen vaatiessa käsitellä seuraavia henkilötietoja:
Perustiedot kuten nimi ja puhelinnumero, sähköpostiosoite, osoite, työpaikan/toimipisteen osoite- ja yhteystiedot, työtehtävää koskevat tiedot, tiedot valtuutuksista ja valtakirjoista, äidinkieli, käyttäjätunnukset, pankkiyhteystiedot;
Yrityksen yhteystiedot, jotka voivat sisältää myös henkilötietoja;
Syntymäaika tai henkilötunnus, mikäli se on tarpeen asiakkaan yksilöimiseksi esim. laskutusta varten tai muutoin lain salliessa tai edellyttäessä;
Sopimuksia, reklamaatioita, laskutusta, luotonvalvontaa, maksamista ja perintää ym. koskevat tiedot;
Asiointia koskevat tiedot, yhteydenotot ja vikailmoituksen tiedot sekä niitä koskevat tallenteet kuten puhelutallenteet ja viestit tallenne vierailusta videovalvotussa liike- tai toimitilassamme;
Kiinteistötietojärjestelmästä saatavat tiedot kuten lainhuuto- ja rasitustiedot, rakennus- ja tonttitiedot;
Luottotietorekisteristä saatavat yritysten maksuhäiriötiedot;
Telia Towersin palveluihin ja portaaleihin rekisteröitymisen ja kirjautumisen yhteydessä kerättävät tiedot, kuten käyttäjätunnukset ja salasanat (esim. Extranet);
Muut Palvelun käyttöä kuvaavat tiedot, myös evästeiden ja muiden vastaavien teknologioiden avulla internet- ja mobiiliselailun yhteydessä mahdollisesti kerättävät henkilötiedot (lisätietoja evästeiden käytöstä saat täältä: www.telia.fi/tietosuoja/evasteet)
Telia Towersin järjestämiin tapahtumiin, kilpailuihin ja arvontoihin ilmoittautumisen yhteydessä kerättävät tiedot;
Suoramarkkinointikampanjoita koskevat tiedot, suoramarkkinointiin liittyvät luvat ja -kiellot, kiinnostuksen kohteet, uutiskirjeiden ja tapahtumakutsujen tilaukset, suoramarkkinoinnin kohdentamiseen liittyvät tiedot;
Henkilötietojen käsittely perustuu useimmiten kanssamme tehtyyn sopimukseen tai Telia Towersin oikeutettuun etuun Palveluiden käyttämisen ja tarjoamisen yhteydessä. Telia Towersilla on oikeutettu etu käsitellä henkilötietoja asiakassuhteen hoitamiseksi sekä Asiakkaidemme palvelemiseksi. Tämä mahdollistaa esimerkiksi kohdistetun markkinoinnin ja mainonnan. Voimme käsitellä henkilötietoja myös muilla perusteilla kuten suostumukseen tai lakiin perustuen.
Telia Towers käsittelee henkilötietojasi alla oleviin käyttötarkoituksiin:
1. Sopimussuhteen perusteella ja Palveluiden tuottamiseksi
Käsittelemme henkilötietoja Palveluiden tarjoamiseksi ja tuottamiseksi. Henkilötietojasi käsitellään ensisijaisesti sovitun palvelun toimittamiseksi sekä asiakas- tai sopimussuhteen hallintaan, asiakkaiden, yhteyshenkilöiden ja käyttäjien tunnistamiseen, tilausten käsittelyyn ja toimittamiseen, laskuttamiseen, palvelun ja tuotteiden laadunvalvontaan, luotonvalvontaan, perintään, asiakaspalvelua varten sekä erilaisten vika- ja häiriötilanteiden korjaamiseen ja reklamaatioiden käsittelyyn.
Sopimussuhteen syntyminen ja/tai palveluiden toimittaminen asiakkaana olevalle yritykselle voivat edellyttää hyväksyttyä luottopäätöstä, joka voidaan tehdä automatisoitua päätöksentekoa käyttäen. Yrityksen luottokelpoisuuden arvioinnissa voidaan käsitellä asiakastiedon lisäksi yritysluottotietoja mukaan lukien yrityksen vastuuhenkilön henkilöluottotietoja lain sallimissa tilanteissa. Käsittelemme henkilötietoja myös asiakasviestintään kuten Palveluihin liittyvien ilmoitusten lähettämiseen ja ollaksemme asiakkaaseen yhteydessä Palveluihimme liittyvissä asioissa.
Käsittelemme henkilötietoja teknisten vikojen ja virheiden havaitsemiseksi sekä kaikkien Palveluidemme, tietojärjestelmiemme ja viestintäverkkojemme tietoturvasta huolehtimiseksi sekä niiden toimivuuden testaamiseksi. Tarvittaessa voimme käsitellä henkilötietoja myös Palveluihin liittyvien väärinkäytösten ja petosten havaitsemiseksi tai estämiseksi. Me voimme myös tietoturvatarkoituksessa kerätä tietoja Palveluiden käytöstä, esimerkiksi onnistuneista ja epäonnistuneista kirjautumisista Palveluihimme, jotka edellyttävät rekisteröitymistä.
Voimme muodostaa tilastoja Palveluiden kehittämistä tai muita analysointitarpeita varten ja siten esimerkiksi ryhmitellä asiakkaitamme laskutuksen, asiakassuhteen keston ja ulkoisten luokitusten avulla.
Käsittelemme henkilötietoja sisäisesti liiketoimintamme, Palveluidemme ja niihin liittyvien prosessien kehittämiseen ja hallintaan sekä laadunvarmistamiseen. Tällainen käsittely voi olla tarpeen kun esimerkiksi analysoimme toimitusprosesseja ja niihin liittyviä reklamaatioita voidaksemme kehittää toimitusprosessiamme tehokkaammaksi ja siten löytää paremman ja nopeamman tavan palvella asiakkaitamme. Käsittelemme henkilötietoja myös ymmärtääksemme paremmin asiakkaidemme tarpeita ja toiveita esimerkiksi Palveluidemme ominaisuuksien tai sisällön suhteen.
2. Oikeutetun edun perusteella
Telia Towers voi käsitellä henkilötietojasi oikeutetun edun perusteella. Telia Towersilla on oikeutettu etu henkilötietojesi käsittelyyn esimerkiksi seuraavissa tilanteissa:
4. Lakisääteisten velvoitteiden noudattamiseksi
5. Muihin tarkoituksiin, joihin olet antanut suostumuksesi
Tietoturva ja asiakastietojen turvaaminen on meille ensiarvoisen tärkeää. Telia Towersille on tärkeää pyrkiä turvaamaan henkilötietojen käytettävyys, saatavuus, eheys ja turvallisuus. Pyrimme toteuttamaan tarkoituksenmukaisia menettelytapoja henkilötietojen suojaamiseksi sekä estääksemme ja havaitaksemme ulkopuolisten luvattoman pääsyn henkilötietoihin ja henkilötietojen katoamisen.
Telia Towersin kanssa samaan konserniin kuuluville yhtiöille sovellettavan lainsäädännön sallimassa laajuudessa. Konserniyhtiömme voivat käyttää henkilötietojasi tässä lausunnossa määriteltyihin tarkoituksiin mukaan lukien markkinoidakseen tuotteitaan tai palveluitaan sinulle.
Telia Towersin puolesta toimiville alihankkijoille, jotka käsittelevät henkilötietoja puolestamme antamamme toimeksiannon perusteella. Nämä kolmannet osapuolet eivät saa käyttää henkilötietoja mihinkään muuhun kuin kanssamme sovitun palvelun tuottamiseen. Käyttäessämme alihankkijoita huolehdimme asianmukaisella tavalla siitä, että käsittely tapahtuu Tietosuojalausunnon mukaisesti. Tässä tarkoitettuja käsittelijöitä ovat mm. IT-palveluntarjoajat, laitehuoltokumppanimme sekä markkinointia lukuumme suorittavat markkinointitoimistot.
Henkilötietoja puolestamme käsittelevät kumppanit voivat olla sijoittautuneet Suomen, Euroopan Unionin tai Euroopan talousalueen ulkopuolelle. Siirtäessämme henkilötietoja EU:n tai ETA:n ulkopuolelle varmistamme sopimuksin (esimerkiksi käyttämällä EU:n Komission mallisopimuslausekkeita) tai muutoin, että siirrot toteutetaan lainsäädännön edellyttämällä tavalla. Lisäksi huolehdimme ja edellytämme myös käsittelijämme huolehtimaan tällöinkin lainsäädännön edellyttämällä tavalla siitä, että henkilötietosi säilyvät edelleen suojattuina huolimatta siitä siirretäänkö niitä EU:n ulkopuolelle
Palveluntarjoajille, jotka tarjoavat tai ovat sitoutuneet toimittamaan sinulle palveluita esimerkiksi laskutusta varten ja vika- tai häiriötilanteissa.
Oikeuskäsittelyyn liittyen tai viranomaisen pyynnöstä sovellettavan lain perusteella tai tuomioistuimen määräyksellä oikeudenkäynnin tai viranomaisprosessin yhteydessä. Voimme myös luovuttaa tietoja toimivaltaiselle viranomaiselle, esimerkiksi poliisille, verottajalle tai hätäkeskusviranomaiselle, lainsäädännön edellyttämässä laajuudessa etukäteen määritellyn menettelytavan mukaisesti.
Muissa lainsäädännön edellyttämissä tai sallimissa tilanteissa.
Sopimussuhteen perusteella käsiteltäviä tietoja säilytetään lähtökohtaisesti sopimussuhteen voimassaoloajan tai niin kauan kuin Palveluiden toimittaminen edellyttää. Sopimussuhteen tai Palveluiden toimittamisen päättymisen jälkeen henkilötietoja säilytetään niin kauan kuin niille on tarvetta esimerkiksi keskeneräisten asioiden, laskutuksen, vikatilanteiden, reklamaatioiden tai takuuaikojen puitteissa. Pääsääntöisesti tietojen säilytysaika on vähintään kolme vuotta ja maksimissaan kuusi vuotta siitä, kun sopimussuhde on päättynyt.
Lakisääteisten velvoitteiden perusteella käsiteltäviä tietoja käsitellään ja säilytetään niin kauan kuin laissa edellytetään. Velvoitteita henkilötietojen säilyttämisen osalta on asetettu esimerkiksi kirjanpito- tai rahanpesulainsäädännössä..
Suostumuksellasi käsiteltävien tietojen säilytysaika määräytyy käsittelytarkoituksen mukaan. Mikäli peruutat suostumuksesi, meillä voi kuitenkin edelleen oikeus tai velvollisuus käsitellä henkilötietoja edellä kuvattuihin käyttötarkoituksiin.
Oikeus saada pääsy tietoihin: Sinulla on oikeus saada vahvistus siitä, käsitelläänkö henkilötietojasi, ja jos niitä käsitellään, saada pääsy tietoihin. Mikäli edellisestä tarkastuspyynnöstä on kulunut alle kuusi kuukautta, Telia Towers voi periä tarkastuspyynnöstä hinnaston mukaisen maksun.
Oikeus vastustaa henkilötietojen käsittelyä: Sinulla on oikeus vastustaa Telia Towersin oikeutettuihin etuihin perustuvaa henkilötietojesi käsittelyä, profilointi mukaan lukien. Telia Towers voi kieltäytyä pyynnöstä, jos käsittely on tarpeen Telia Towersin pakottavien ja oikeutettujen etujen toteuttamiseksi. Sinulla on aina oikeus vastustaa henkilötietojesi käsittelyä suoramarkkinointitarkoituksiin ja suoramarkkinointiin liittyvään profilointiin.
Oikeus tulla unohdetuksi: Sinulla on oikeus pyytää Telia Towersia poistamaan sinua koskevat tiedot muun muassa, jos (i) katsot niiden olevan tarpeettomia yllä kuvattuihin tarkoituksiin, (ii) peruutat antamasi suostumuksen, (iii) katsot Telia Towersin käsittelevän henkilötietojasi lainvastaisesti tai (iv) vastustat henkilötietojesi käyttöä suoramarkkinointitarkoituksiin.
Henkilötietojen käsittelyyn tai Tietosuojalausuntoon liittyvät kysymykset sekä rekisteröidyn oikeuksia koskevat pyynnöt voit lähettää sähköpostitse osoitteeseen tietosuoja-telia@teliacompany.com tai postitse alla olevaan osoitteeseen:
c/o Telia Finland Oyj
PL 106 00051 TELIA
Y-tunnus 2933075-9
Jos Telia Towers on mielestäsi toiminut Tietosuojalausunnon tai voimassaolevan lain vastaisesti, sinulla on oikeus reklamoida asiasta. Voit myös tehdä valituksen tietosuojavaltuutetulle, joka valvoo henkilötietojen käsittelyn lainmukaisuutta Suomessa.
Telia Towers on sitoutunut harjoittamaan vastuullista ja kestävää liiketoimintaa. Jos epäilet Telia Towersin toimineen lain tai Tietosuojalausunnon vastaisesti, voit raportoida asiasta luottamuksellisesti myös Telia Companyn Speak-Up Line -kanavan (ns. whistleblowing-järjestelmä) kautta.
Helsingissä 1.1.2019